Document ID: 32003R0257

Komisijas Regula (EK) Nr. 257/2003
(2003. gada 11. februāris),
ar ko groza Padomes Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem [1], un jo īpaši tās 19. panta 3. un 6. punktu un 20. pantu,
tā kā:
(1) Kimberli procesa priekšsēdētājs un dalībnieki ir snieguši Komisijai attiecīgo informāciju par dalībniekiem un kompetentajām iestādēm, kuras tie iecēluši savu sertifikātu izdošanai un apstiprināšanai.
(2) Apvienotā Karaliste un Beļģija iecēlušas Kopienas iestādes un informējušas par tām Komisiju. Komisija nolēmusi, ka ir sniegti pietiekami pierādījumi, ka šīs Kopienas iestādes spēj uzticami, laikus, efektīvi un pienācīgi pildīt Regulas (EK) Nr. 2368/2002 II, III un V nodaļā paredzētos pienākumus. Minētās dalībvalstis paziņojušas Komisijai arī birojus, kur būs iespējams veikt minētajā regulā paredzētās formalitātes, kā arī šo biroju adreses.
(3) Lai uzlabotu Kopienas sertifikāta drošību un funkcionalitāti, jāizdara grozījumi dažos tehniskajos parametros, kas noteikti Regulas (EK) Nr. 2368/2002 IV pielikumā.
(4) Šajā regulā paredzētie pasākumi ir saskaņā ar atzinumu, ko sniegusi Regulas (EK) Nr. 2368/2002 22. pantā paredzētā komiteja,
IR PIEŅĒMUSI ŠO REGULU.
1. pants
Regulu (EK) Nr. 2368/2002 groza šādi.
1. Šīs regulas I pielikuma tekstu pievieno Regulas (EK) Nr. 2368/2002 II pielikumam.
2. Šīs regulas II pielikuma tekstu pievieno Regulas (EK) Nr. 2368/2002 III pielikumam.
3. Regulas (EK) Nr. 2368/2002 IV pielikumu groza šādi:
a) pēc virsraksta "Materiāli" tiek izdarīti šādi grozījumi:
i) otro ievilkumu aizstāj ar šādu:
"- ar ūdenszīmēm un neredzamām (dzeltenām/sarkanām) UV šķiedrām;"
ii) trešo daļu aizstāj ar šādu:
"- neizturīgs pret šķīdinātājiem;"
iii) piekto ievilkumu aizstāj ar šādu:
"- 95 g/m2 papīrs;"
b) pēc virsraksta "Iespiešana" tiek izdarīti šādi grozījumi:
i) pirmajā ievilkumā tekstu "- varavīksnes krāsas fons (neizturīgs pret šķīdinātājiem) (krāsas definīcija: Pantone zilgansārta)" aizstāj ar: "- varavīksnes krāsas fons (neizturīgs pret šķīdinātājiem);"
ii) astotajā ievilkumā tekstu "MELT elements ar burtiem "KPCS"" aizstāj ar "Mikrodruka ar burtiem "KPCS"";
c) aiz virsraksta "Numerācija" ceturtajā un piektajā ievilkumā vārdus "sešu ciparu" aizstāj ar "astoņu ciparu";
d) aiz virsraksta "Izkārtojums un gala apstrāde - obligātas pazīmes" pirmo rindiņu aizstāj ar: "Vienā vietā perforēta svītra, papīrs sagriezts atsevišķās A4 formāta lapās, viens perforējums 100 mm no labās malas."
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula ir piemērojama trīs mēnešus ilgi pēc šīs dienas, paredzot iespēju šo periodu pagarināt.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 11. februārī

Labels: 7
3
14
11